CELEX: C2005/182/69
Language: sl
Date: 2005-07-23 00:00:00
Title: Zadeva T-138/05: Tožba Komisije Evropskih skupnosti proti Impetus Consultants, vložena dne 23. marca 2005

23.7.2005   
            
            
               SL
            
            
               Uradni list Evropske unije
            
            
               C 182/36
            
         Tožba Komisije Evropskih skupnosti proti Impetus Consultants, vložena dne 23. marca 2005
   (Zadeva T-138/05)
   (2005/C 182/69)
   Jezik postopka: grščina
   Komisija Evropskih skupnosti, ki jo zastopa D. Triantafyllou, ki mu pomaga N. Kostikas, avvocati, je dne 23. marca 2005 na Sodišču prve stopnje Evropskih skupnosti vložila tožbo proti družbi Impetus Consultants.
   Tožeča stranka Sodišču prve stopnje predlaga, naj:
   
               —
            
            
               toženi stranki naloži plačilo vsote 235 655, 21 EUR, in sicer 160 380,35 EUR iz naslova glavnice in 75 274,86 EUR iz naslova zamudnih obresti od dneva, ko je v znesek zapadel v plačilo na podlagi vsakokratnega bremenopisa;
            
         
               —
            
            
               toženi stranki naloži, da od 15. marca 2005 in do popolnega poplačila dolga plača, kolikor gre za dolg iz pogodbe COP 493 „Invite“, obresti v znesku 41,93 EUR na dan, kolikor gre za dolg iz pogodbe TR 1006 „Ausias“, obresti v znesku 1,66 EUR na dan in, kolikor gre za dolg iz pogodbe V 2043 „Artis“, obresti v znesku 1,01 EUR na dan;
            
         
               —
            
            
               Toženi stranki naloži plačilo stroškov.
            
         Tožbeni razlogi in bistvene trditve
   Evropska skupnost, ki jo zastopa Evropska komisija, je s toženo stranko sklenila tri pogodbe v okviru programov Skupnosti za raziskovanje in razvoj. Gre za naslednje pogodbe:
   
               —
            
            
               pogodba št. COP 493 „Invite“, ki se je posebej nanašala na izvršitev načrta z naslovom „Telematika na področju notranje plovbe“ in bi moral biti realiziran v 24. mesecih od dne 30. decembra 1994. Tožena stranka je bila član in koordinator zadevnega konzorcija.
            
         
               —
            
            
               pogodba št. TR 1006 „Ausias“, ki se je posebej nanašala na izvršitev načrta z naslovom „Napredni telematski sistemi za integriran in izvirni transport v urbanih središčih“ in bi moral biti realiziran v 23. mesecih od dne 30. decembra 1995. Tožena stranka je bila član zadevnega konzorcija.
            
         
               —
            
            
               pogodba št. V 2043 „Artis“, ki se je posebej nanašala na izvršitev načrta z naslovom „Napredni telematski sistemi za cestni promet v Španiji“. Načrt bi moral biti realiziran v 12. mesecih od 1. januarja 1992. Tožena stranka je bila član zadevnega konzorcija.
            
         V vsakem primeru je bilo določeno, da mora Komisija finančno prispevati k uspešni realizaciji določenega načrta v okviru rokov, ki jih določa vsaka od pogodb. Za vsako pogodbo je Komisija toženi stranki plačala predplačila za njeno udeležbo.
   Po finančnih preveritvah je Komisija ugotovila, da je tožena stranka za potrebe posameznega načrta porabila le del denarja, ki ji je bil nakazan, kot sledi:
   
               —
            
            
               Za pogodbo št. COP 493 „Invite“ je Komisija toženi stranki, kot koordinatorki konzorcija, izplačala predplačilo v znesku 257 400 EUR. Izkazalo se je, da je tožeča stranka drugim pogodbenim partnerjem plačala samo znesek v višini 79 062,70 EUR in je zadržala znesek v višini 178 337,30 EUR, od katerega je bil za konkreten program porabljen samo znesek v višini 42 000 EUR. Komisija je izstavila bremenopis v znesku 136 037,30 EUR na ime tožene stranke;
            
         
               —
            
            
               Za pogodbo št. TR 1006 „Ausias“ je Komisija konzorciju, katerega član je bila tožena stranka, izplačala predplačilo v znesku 78 341,91 EUR. Komisija je ugotovila, da tožena stranka za določen program porabila le znesek 63 229,63 EUR in je izstavila bremenopis v znesku 15 112,28 EUR na ime tožene stranke;
            
         
               —
            
            
               Za pogodbo št. V 2043 „Artis“ je tožeča stranka kot član zadevnega konzorcija od Komisije prejela predplačilo v znesku 62 621,86 EUR. Komisija je menila, da je bil za realizacijo obravnavanega programa porabljen samo znesek 53 391,09 EUR in je na ime tožene stranke izstavila bremenopis v znesku 9 320,77 EUR.
            
         S svojo tožbo Komisija zahteva plačilo zgoraj navedenih dolgovanih zneskov, skupaj z zamudnimi obrestmi, ki so dolgovane na podlagi predpisov, ki veljajo za posamezno pogodbo, to je grško pravo v primeru prve pogodbe in špansko pravo v primeru ostalih dveh.